Pogovor:Seznam slovenskih podjetij

message: Ali ima razvrščanju podjetij po kategorijah na strani Seznam slovenskih podjetij kakšno posebno ozadje? Če nima, predlagam, da se uporabi Standardno klasifikacijo dejavnosti (SKD), ki ima mednarodno ozadje in je mednarodno primerljiva.
* A Kmetijstvo in lov, gozdarstvo, ribištvo
* B Rudarstvo
* C Predelovalne dejavnosti
* D Oskrba z električno energijo, plinom in paro
* E Oskrba z vodo, ravnanje z odplakami in skrb za okolje
* F Gradbeništvo
* G Trgovina, vzdrževanje in popravila vozil
* H Promet in skladiščenje
* I Gostinstvo
* J Informacijske in komunikacijske dejavnosti
* K Finančne in zavarovalniške dejavnosti
* L Poslovanje z nepremičninami
* M Strokovne, znanstvene in tehnične dejavnosti
* N Druge raznovrstne poslovne dejavnosti
* O Dejavnosti uprave in obrambe, obvezna socialna varnost
* P Izobraževanje
* Q Zdravstvo in socialno varstvo
* R Kulturne, razvedrilne in rekreacijske dejavnosti
* S Druge dejavnosti
--Polonica (pogovor) 09:58, 29. november 2013 (CET)
Prestavljen komentar Pod lipo — Yerpo Ha? 10:04, 29. november 2013 (CET)
Sliši se zelo smiselno, podpiram. Ampak večji problem tega seznama je kriterij za uvrstitev. Vsako podjetje pač ne spada sem, saj nismo poslovni imenik. — Yerpo Ha? 10:37, 29. november 2013 (CET)
Tu razumem dva problema oziroma vprašanji: (1) kriterij za uvrstitev po SKD in (2) podjetja, ki spadajo na seznam oziroma v WP. Odgovor na prvega je preprost: ob registraciji dobi podjetje vrednost po SKD in je javno dostopna v Poslovnem registru Slovenije na AJPESu. Odgovor na drugo vprašanjem pa prepuščam drugim.--Polonica (pogovor) 12:06, 29. november 2013 (CET)
replies: text: Vprašanje se je seveda nanašalo na kriterij za uvrstitev v wikipedijski seznam. Ločevanje zrnja od plev po kriterijih v Wikipedija:Pomembnost je zamudno in predvsem nikoli končano opravilo. — Yerpo Ha? 13:24, 29. november 2013 (CET)
Ne vem, ali naj zadnji komentar razumem kot odobritev ali zavrnitev. S tem, da se pogleda v Poslovni register Slovenije (PRS), kam se razvršča podjetje, so trije kliki. S pogledom v PRS, pa se pride še do uradnega – registriranega dolgega in kratkega naziva podjetja. Prav bi bilo, da se v naslovu strani navede registrirano polno ime in ne kratek naziv ali naziv, ki se pojavlja v pogovornem jeziku. Pri večini predlogov v seznamu pogrešam končnico d.d. ali d.o.o. Npr.: v seznamu je "Hermes Softlab", prav pa je krajša oblika "HERMES Softlab d.o.o." in daljša oblika "HERMES Softlab programska oprema d.o.o.".
V bistvu pa je še en bolj prvinski problem in to je beseda "podjetje". V slovenskem pravnem sistemu ni enolično definiranega pomena besede "podjetje" in se uporablja v različnih pomenih od zelo ozkega do širokega, ki ima vsesplošen pomen. Vsekakor bi bilo bolj na mestu uporabiti izraz "poslovni subjekt" ali "gospodarski subjekt" ali "gospodarska družba". Podoben problem je z izrazom "inštitut" (Mogoče bi se morali preseliti nazaj Pod lipo !!). Z besedo inštitut lahko razumemo oddelek, organizacijsko enoto, zavod ali gospodarsko družbo … in zato je :Kategorija:Inštituti v Ljubljani čisto mimo – kar nekaj, samo da je !! Predlagam, da se kategorijo ukine in uvede slovenske pravnoorganizacijske oblike: zavod, javni raziskovalni zavod, ustanova, agencija ... verjetno za oddelke oziroma organizacijske enote ni smiselno imeti kategorijo.--Polonica (pogovor) 10:02, 2. december 2013 (CET)

text: Kot sem napisal zgoraj, v tem primeru podpiram usklajevanje z uradno klasifikacijo. Samo motivacija za udejanjanje sprememb ni ravno velika, dokler ni jasno, kolikšen del seznama je sploh vredno ohraniti (govorim seveda zase). Za splošnejše zadeve pa je Pod lipo res boljši naslov. — Yerpo Ha? 19:18, 2. december 2013 (CET)
thread_title:  Klasifikacija 

message: A bi lahko kdo prosim umaknil imena podjetij, ki v Sloveniji več ne obstajajo oz. so propadla. Več kot 70% podjetij na tem seznamu več ne obstaja. Tudi Pipistrel se je umaknil v Italijo. 
replies: text: Nikjer ne piše, da so lahko na seznamu samo delujoča podjetja (čeprav bi bilo res bolje to pojasniti tudi v uvodu). Kar se Pipistrela tiče, pa se ni nič "umaknil v Italijo" - sedež je še vedno v Ajdovščini, blizu italijanske Gorice imajo samo proizvodno halo. — Yerpo Ha? 07:42, 12. avgust 2014 (CEST)
thread_title:  Umik imen